b'\n_START_ARTICLE_\nVita sancti Wilfrithi\n_START_SECTION_\nDataci\xc3\xb3 i atribuci\xc3\xb3\n_START_PARAGRAPH_\nAl prefaci de la Vita Sancti Wilfrithi, l\'autor revela que \xc3\xa9s un sacerdot i que s\'anomena Stephen. Els escriptors moderns el van anomenar "Eddius Stephanus", segons una cita que data del segle XVII, tot i que avui molts historiadors neguen aquesta atribuci\xc3\xb3, considerant-la indeguda. Aquest equ\xc3\xadvoc es deu al fet que a la Vita Sancti Wilfrithi s\'explica que entre 666 i 669, Wilfrit va acompanyar dos mestres de cant de Kent a Ripon, \xc3\x86dde i \xc3\x86ona. Beda tamb\xc3\xa9 menciona a \xc3\x86dde, quan escriu que "\xc3\x86dde, tamb\xc3\xa9 conegut com a Stephen", havia estat dirigit a Northumbria per Wilfrit i havia estat el primer cantant entre els pobles d\'aquest pa\xc3\xads. Tanmateix molts historiadors moderns consideren que aquesta hist\xc3\xb2ria no t\xc3\xa9 cap fonament._NEWLINE_La Vita Sancti Wilfrithi va ser escrita aproximadament entre els anys 709, any de la mort de Wilfrit, i el 720. Aquesta \xc3\xbaltima data \xc3\xa9s una aproximaci\xc3\xb3 a la data de creaci\xc3\xb3 de la Vita Sancti Cuthberti, un text en el qual hi ha refer\xc3\xa8ncies a la Vita Sancti Wilfrithi. Altres fonts indiquen el 716 com a l\'any creaci\xc3\xb3 d\'aquesta obra.\n_START_SECTION_\nTrama\n_START_PARAGRAPH_\nLa Vita Sancti Wilfrithi narra la vida i la carrera eclesi\xc3\xa0stica de Wilfrit, des de la seva joventut fins a la seva mort, amb breus apunts sobre els dos principals monestirs del sant, Ripon i Hexham. El text narra amb detall l\'elecci\xc3\xb3 d\'adolescent de ser un home de l\'esgl\xc3\xa9sia, les seves baralles amb Teodor, arquebisbe de Canterbury, els seus viatges entre Anglaterra i Roma, la seva participaci\xc3\xb3 en els s\xc3\xadnodes i la seva mort. El text dedica m\xc3\xa9s d\'un ter\xc3\xa7 del seu contingut als "\xc3\xa8xits de North\xc3\xbambria", mentre que dedica molt menys espai al per\xc3\xadode de temps en qu\xc3\xa8 el sant va servir com a bisbe de York (686-691) o les seves activitats a M\xc3\xa8rcia. Com en moltes altres hagiografies que es van escriure mentre el protagonista era a punt de morir, en aquesta obra s\'hi citen pocs miracles,.'